अनुभव को मान्यता दिलाने के लिए प्रशिक्षण कार्यक्रम
सिटी रिपोर्टर } प्रधानमंत्रीकौशल विकास योजना 2 के अंतर्गत कालीन शिल्पियों के पूर्व कौशल और अनुभव को मान्यता दिलाने के लिए प्रशिक्षण कार्यक्रम ‘आरपीएल’ का आयोजन किया गया। इस कार्यक्रम का आयोजन जयपुर रग्स फाउंडेशन की ओर से आमेर स्थित मानपुरा में किया गया। एनएसडीसी, एमएसडीसी, एचसीएसएससी और जयपुर रग्स फाउंडेशन के संयुक्त विजन को पूरा करने के उद्देश्य से इस निशुल्क योजना द्वारा कालीन शिल्पियों को 72 घंटों के प्रशिक्षण के बाद अपने हुनर और काम के अनुभव के लिए सरकारी प्रमाण पत्र प्रदान किया जाएगा। एचसीएसएससी के अधिकारी जयपुर रग्स के सीईओ भूषण रेड्डी ने प्रशिक्षुओं को पूर्ण और कुशल ढंग से प्रशिक्षण लेने को प्रेरित किया।
hin_Deva hin_Deva